**هذا بعض ماشهدته يوم مجزرة رابعة**

**الأباتشي طايرة فوقينا وبتصطاد أي واحد ماسك كاميرا أو بيصور بموبايل.. أول مرة أشوف بعيني الطيارة الأباتشي
بتضرب.. بتضرب دكاترة ومهندسين وستات وأطفال!!
بعد كده عرفت إن الطيارة اصطادت فعلا كل المصورين وكمان كان فيه ناس مدسوسين بيشاورولها على بعض
الشخصيات اللي كانت بتطلع عالمنصة.. منشد.. شاعر.. هتيف.. وتصطاده!!**

**المصابين بالكوم.. الجثث بتوصل بالعشرات... رأس متفجرة تماما.، رجل مقطوعة برصاصة ماعرفش نوعها إيه..
واحد نص وشه طاير... قليل أوي الرصاص الحي اللي احنا نعرفه!! الناس دي مضروبة بحاجة غريبة..
رصاصة إيه اللي تشيل نص الوش وتقطع الفخد وتخرم البطن والصدر خرم عشرة سنتي!!
وقفت أحاول اعمل اى حاجة فقمت بتكفين الشهداء بعد اخراج بطاقته الشصيه او تليفون محمول اتصل بأخر رقم ثم نكتب اسمه وبلده على الكفن**

**شوفت شهيد نايم ومحطوط فوقه نص إزازه بلاستيك مكسوره من النص ومحطوط فيها أمعائه اللي خرجت منه**

**شفت واحد واخد رصاصة في دماغه وكان ممكن يتعالج بس مفيش مكان فقعد يطلّع ف الروح جنبي ، شفت
واحدة ماسكة ابنها الرضيع ميت مش عارفة تعمل إيه ، شفت واحد نص جمجمته اتنسفت ، شفت صوابع مقطوعة
وأرجل مبتورة وعيون طالعة برا الرأس رأيتُ إصابات غريبة ، غير الخرطوش العادي كان يطلق علينا خرطوش ينفجر داخل الجسد ،أخرجت من أجساد
المصابين طلقات تشبه التروس بأطراف مدببة تقطع في الجسد ، رصاص حي يخترق الأجساد ، طلقات خرطوش
مصوبة في العين والرأس ، قنابل غاز تنفجر على رؤوس الناس فيموتوا فورا !
رأيت رؤوسا تنفصل عن الأجساد ، أيدي مقطوعة ، وأذرع مخلوعة ، كنا نسعف من نستطيع اسعافه ونحول الحالات
الخطرة إلى مركز رابعة الطبي .**